**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және саясаттану факультеті**

**Философия кафедрасы**

**«Экзистенциализм» пәні бойынша қысқаша дәрістер**

**12-дәріс.** Симона де Бовуардың экзистенциалистік көзқарастары

**Дәрістің негізгі сұрақтары**:

1. С.Бовуардың өмірі мен шығармашылығы
2. С. Бовуардың шығармашылық кезеңі
3. С. Бовуардағы гендерлік мәселелер
4. С. Бовуардың транценденттік пен иммманенттік мәселесі
5. С. Бовуардың әйел құқы хақындағы саяси-әлеуметтік пайымдаулары

**Дәрістің мақсаты** – студенттерге философиядағы ХХ ғасырдағы экзистенциализм бағытының өкілі –Симона де Бовуардың экзистенциалистік ойлары түсініктері беру

Симона де Бовуар 1908 жылы 9 қаңтарда Парижде дүниеге келген. 1986 жылы Парижде дүние салған. Экзистенциализм өкілі болуымен қатар, феминистік қозғалыстың идеологы болды. Ол аристократтар отбасында дүниеге келді, арғы тегі орта ғасырлық философ Гиио Шампо еді. 1925 жылы Париждегі Католиктік институт математиканы оқыды, бірақ латын тілі мен әдебиеті бойынша Париж университеетнің дипломын иеленді. 1927 жылы философия дипломына ие болады, ол әлемдегі Сорбоннаны аяқтаған тоғызыншы әйел еді. 1928 жылы өнер бакалавры мамандығына ие болады. Ж.П. Сартрмен, П. Низанмен т.б. кездесті. 1931 жылы философиядан дәрістер берді және қоғамдық-саяси мәселелермен де шұғылданды. 1939 жылы «Рухтың басымдылығы» атты еңбегін ұсынады («Рух қай кезде басымдылықта болады» деген атпен де 1979 жылы жарыққа шыққан). 1943 жылы «Қонақ» атты алғашқы романын жазады. Ол әлеуметтік шектулерді алып тасап, өзінің еркін көзқарастарын білдіруге ұмтылады.

1944 жылы Жан Гренье Симонды экзистенциализм ұғымымен таныстырады. Нәтижесінде, Симон «Пирра мен Цинеса» атты идеологиялық бағыттағы еңбек жазады. Соғыс жылдары ол «Өзгелердің қаны» атты роман жазып, ол еңбек Америкада сол кезеңде «экзистенциализм оқулығы» ретінде де мойындалады. Онда адамның өз әрекетіне жауап беруі туралы айтылады. 1945 жылы ол бірнеше ғалымдармен бірлесе отырып, «Жаңа уақыт» атты журнал шығарады. Оның редакциялық алқасына Морис Мерло-Понти, Раймон Арон, Жан Полан т.б. кіреді. 1945 жылы оның «Әдебиет және метафизика» атты еңбек, 1946 жылы «Барлық адамдарға өлім тән» атты фантастикалық роман жазады. 1960 жылы «Ересектік күші» және 1963 жылы «Заттардың күші» атты еңбектерінде экзистенциалистік көзқарастарын баяндайды. Оның 1954 жылы жазған «Мандариндер» атты ерекше сыйлық алған роман болып табылады. 1949 жылы «Екінші жыныс», 1970 жылы «Кәрілік» атты эсселер тудырады.

Оның экзистенциалистік көзқарастары мынадай бағытта өрбіді. Адам ешқандай да құдайлық жоспарсыз еркін жағдайда дүниеге келеді, болмыстың бірден-бір шынайылығы, ол – адам, бұл адам өзін мазмұнмен толтыруы тиіс: өмір сүру мәннен бұрын, яғни, адамда ешқандай да тағайындалған бастау болмайды. Ол: неліктен әлемде барлық адамдар бастапқыда өмірдің мағынасын іздеуге және шексіз еркіндікке ие болады, қоғам әйел жыныстылар туралы жалған шырмалған түсініктер деңгейінде қалып қояды? деген сауал тастайды. Оның ойынша қоғамдағы жағдай, әйелге таңылған, ол – адамның өмір сүруінің экономикалық, әлеуметтік, саяси жағдайына бейімделген мәдениттегі алдын-ала ұсынылған пікірлер бойынша құрылымданған. Гендер (жыныс) өмірдің мағынасы сияқты тағайындалмаған: «Әйел туылмайды, солай қалыптасады», ал әйел болу – Өзге болу.

Симон де Бовуардың философиясының негізінде әйелдің басты екі бейнесі қарастырылады: біріншісі, дәстүрлі түсініктегі әйел – тұтастай өзін айқындауы мен өмір сүруі үшін еркіндікке ұмтылатын әйел, екіншісі, «Өзге» әйел болып қалыптасады. Сондықтан, экзистенциализмге жүгінсек, әйелдік жеке адамның өзіндік тәжірибесі арқылы қалыптасатын мәңгілік қалыптасу. Осы теория бойынша әйел «Басқа» еркек, бұл маскулиндік қоғам тудырған бейне. Оның түсінігі бойынша трансценденттік пен имманенттік басты роль атқарады. Оның түсінігі бойынша бізді еркіндікке аттандыратан трансценденттілік – ер адамдықпен тіршілік ету, ал имманенттілік – әйелдердің билік астында болуымен байланысты және оның салдарынан оқшаулануға алып баруы. Имманенттілік бұл тұста белгілі бір қыр болып табылады, ол қыры – әйел өзге түр (ерлер) мүддесіне қызмет ететін сырттан таңылғандықпен байланысты. Ол «Екінші жыныс» еңбегінде әйелдің жағдайына тереңірек үңіледі, тарихқа бойлай енеді және әйелдің ролі қалыптасқан әртүрлі халықтардың мифологиясын талдайды. Сондай-ақ, ер адам – толыққанды субьект, иесі, жаратушы, ал әйел – көлеңке, обьект, ер адамның билігіндегі жан екендігі туралы айырмашылық қайдан пайда болғандығын түсінуге ұмтылады. Сондықтан оның мақсаты әйелдіәң жеке дара субьект екендігін қайта жаңғырту мен азат ету. Бүкіл адамзат тарихындағы әйел құқығын шектейтін және оның тадау мүмкіндігін қалдырмайтын құндылқтар мен нормаларды қайта қарастыру керектігіне сенімді болады. Әйелдің тәуелсіз моральдік субьект ретіндегі өзін-өзі ашуының қатынастар тұрғысынан үш формасын ұсынады: эмоционалдық қатынастар, құқықтық қатынастар және әйелді әлеуметтік мағыналы субьект ретінде мойындаумен байланысты қатынастар. Бұл қатынастардан азат ету үшін ең бастысы ой еңбегі, ол – интеллектуалдық салада өзін ашуға ықпалдасады және өзінің жеке ерекшелігін қалыптастыруға септігін тигізеді.

**Өтілген материалдар бойынша бақылау сұрақтары**

1. Феминизм мен гендерлік мәселелер
2. Әйел болмысының табиғаты
3. ХІХ ғасырдағы Еуропадағы әйел құқығы мәселесі мен ағартушылық
4. Симон де Бовуар және ХХІ ғасырдағы неогендеризм

**Пайдаланыланатын әдебиеттер:**

1) Симона де Бовуар. [Второй пол.](https://platona.net/load/knigi_po_filosofii/antropologija/bovuar_de_s_vtoroj_pol_v_dvukh_tomakh/5-1-0-2667) -В 2 Т. / Пер. с фр., общ. ред. и вступ. ст. С. Г. Айвазовой, коммент. М. В. Аристовой. — М.: Прогресс; СПб.: Алетейя, 1997.-832 с.

2) Симона де Бовуар. Мандарины = Les Mandarins/Пер. с фр. Н. А. Световидовой, статья, примеч. Н. И. Полторацкой.-М.: Ладомир, 2005.-618 с.

3) Симона де Бовуар. Воспоминания благовоспитанной девицы = Memoires d'une jeune fille rangee/ Пер. с фр. М. Аннинской, Е. Леоновой.-М.: Согласие, 2004. -496 с.

4) Симона де Бовуар. Сила обстоятельств = Le force des choses/Пер. с фр. Н. Световидовой. -М.:Флюид, 2008. - 496 с.

5) Симона де Бовуар. Недоразумение в Москве/Пер. с фр. Н. Хотинской. — Москва, 2015.-208 с.

6) Симона де Бовуар. Очень лёгкая смерть/Предисл.Л.Токарева.М.: Республика, 1992.